Klubben hadde lokaler på Skiljaberget inntil skytebanen der ble revet i forbindelse med utbyggingen av Solasplitten. I dag har klubben 20 standplasser innendørs i Norges mest moderne skytehall, Sola Skytehall. I forbindelse med åpningen av den nye skytebanen i 2018 ble det avholdt finaler i NM pistol under NM veka 2018; også i 2019 var Sola Skytehall arena for dette arrangementet. Dette var første gang pistolskyting ble vist direkte på TV i Norge.